alexandrainst/scandi-wiki huggingface dataset:
Norsk håndverksinstitutt

Norsk håndverksinstitutt er en del av Stiftelsen Lillehammer Museum og ble etablert på Maihaugen i Lillehammer i 1987 under navnet Håndverksregisteret for å ta vare på og videreføre tradisjonelle håndverksfag og håndverkskunnskap som er i ferd med å forsvinne. Et register over håndverkere fra hele Norge er et viktig hjelpemiddel i denne sammenheng. Et annet virkefelt er dokumentasjons- og opplæringsprosjekter for overføring av håndverksteknikker fra en tradisjonsbærer til en fagperson. Prosessen følges av en dokumentator. Som referansemateriell benyttes bl.a. foto og videopptak. Sekretariatet for små og verneverdige fag arbeider spesielt med de minste håndverksfagene som fører fram til svennebrev.

Fra 1995 har Norsk håndverksinstitutt hatt faglig og administrativt ansvar for en stipendiatordning for håndverkere, hvor godt kvalifiserte håndverkere kunne fordype seg i faget sitt i en treårsperiode. Frem til 2012 var dette en prøveordning der i alt 11 håndverkere fikk denne muligheten innen fagområdene trebåtbygging, tømring, tørrmuring, maling, smiing, tekstilarbeid, bunadtilvirking og urmakeri. Fra 2015 ble stipendiatordningen for håndverkere permanent, med to nye treårige stipendiater hvert år, slik at det til enhver tid skal være seks stipendiater.   

Instituttet er akkreditert av UNESCO med et spesielt ansvar for å arbeide med konvensjonen om vern av den immaterielle kulturarven som Norge ratifiserte i 2008. Norsk håndverksinstitutt har vært valgt inn som representant i UNESCOs Evaluation Body fra 2016-2019. 

Norsk håndverksinstitutts virksomhet er finansiert av Kulturdepartementet, Kunnskapsdepartementet og Utdanningdirektoratet. Jon Bojer Godal har vært  en viktig bidragsyter til utviklingen av instituttet.

Se også
Handlingsbåren kunnskap
Kulturhåndverk

Eksterne lenker
 Håndverksregisteret
 Dokumentasjonsprosjekter
 Stipendiatordningen for håndverkere
 Norsk håndverksinstitutt og Senter for Imateriell Kulturarv(SIKA) sine nettsider
 Men det spørs om de kan lage hvit saus

Museer i Norge
Lillehammer museum
Håndverk
Etableringer i 1987
Immateriell kulturarv
Grenlandsterminalen

Grenlandsterminalen, Tangenkaia eller Breviksterminalen er navnet på et kaianlegg ved Heistad rett utenfor Brevik i Porsgrunn kommune.

Terminalen ble i 1993 tilknyttet Brevikbanen med et eget sidespor. Veiadkomst er via  som forbinder terminalen med europavei 18 og resten av veinettet. Terminalen driftes av Grenland havn IKS og har regelmessige forbindelser til Gent, Göteborg, Immingham og Rotterdam, og til forskjellige norske havner. Kooperasjonspartnere er DFDS Seaways, Høyergruppen, Tangen Logistics, Grieg Logistics og Wilhelmsen Ships Service.

Referanser

Eksterne lenker 
 

Havner i Norge
Næringsliv i Porsgrunn
Havneterminaler i Norge
Jernbanestasjoner i Norge uten persontrafikk
Jernbanestasjoner i Vestfold og Telemark
Samferdsel i Porsgrunn
Jernbanebyggverk i Porsgrunn
Artikler i sjøfart-prosjektet
Australian Open 1991

Australian Open 1991

Menn

Kvartfinaler

Semifinaler

Finale

Kvinner

Kvartfinaler

Semifinaler

Finale

Eksterne lenker 
 ITF Menn, Kvinner

Australian Open
Tennis i 1991
Sport i Australia i 1991
Tibetansk

Tibetansk er et språk som hovedsakelig blir snakket av det tibetanske folket som lever spredt over et stort område av østre Sentral-Asia og Sør-Asia, i tillegg til et høyt antall utvandrede tibetanere over hele verden. Flere forskjellige varianter av tibetansk blir også snakket av folkeslag i nordlige Pakistan og i India i områder som Baltistan og Ladakh, som begge er i eller rundt Kashmir. Språket finner vi i klassisk skrevet form for det meste i lokal litteratur; særlig buddhist-litteratur.

Selv om klassisk tibetansk opprinnelig ikke et er tonespråk, har enkelte dialekter utviklet toner. Dette gjelder sørlig Sentral- og Kham-dialekter, mens Amdo-dialekten og enkelte andre, vestlige dialekter er uten toner.  Tibetansk morfologi kan generelt beskrives som agglutinerende.

Eksterne lenker 
 Tibetansk dialektprosjekt
 Ordbok over tibetanske dialekter
 Språk på det tibetanske platå og i Himalaya — Nicolas Tournadre  
 Lyd med enkle fraser
 Det tibetanske alfabetet
 Gratis tibetansk grammatikk- og frasebok
 Rangjung Yeshe tibetansk-engelsk Dharma ordbok
 GB18030 Støttepakke for Windows 2000/XP, inkludert kinesisk, tibetansk, yi, mongolsk og thai av Microsoft
 Lær tibetansk på nettet
 Klassisk tibetansk språk-blokk
 internasjonalt buddhist-akademi Katmandu, Nepal
 Online tastatur for tibetansk

 
Språk i India
Språk i Kina
Språk i Nepal

bn:তিব্বতি ভাষা
Lagkaptein

En lagkaptein er frontfiguren i et idrettslag. Vedkommende må kunne stå frem som et godt eksempel for de andre spillerne. Kapteinen er ofte et bindeledd mellom treneren og de andre spillerne under en kamp, og kapteinen tar seg også av andre saker som å hilse på dommere før kamp. Om laget kapteinen representerer vinner en turnering, er det ofte lagkapteinen som løfter troféet først.

Se også 
 Kaptein (fotball)

Referanser 

Roller i lagidrett
Launceston Elliot

Launceston Elliott (født 9. juni 1874 i Hubli i Bombay i Britisk India, død 8. august 1930 i Melbourne i Australia) var en skotsk idrettsutøver. 

Elliott ble olympisk mester 1896 i Athen under de første olympiske lekene i moderne tid. Han vant vektløfting-konkurransen i enhåndsløft foran danske Viggo Jensen. Elliott kom på andreplass i klassen tohåndsøft bak Jensen. Han deltok også under OL 1900 i Paris i diskos.

OL-medaljer 
 1896  Athen -  Gull i vektløfting; enhåndsløft
 1896  Athen -  Sølv i vektløfting, tohåndsløft

Referanser

Eksterne lenker 
 

Britiske vektløftere
Britiske brytere
Olympiske mestere for Storbritannia
Olympiske sølvmedaljevinnere for Storbritannia
Medaljevinnere under Sommer-OL 1896
Deltakere for Storbritannia under Sommer-OL 1896
Brytere under Sommer-OL 1896
Friidrettsutøvere under Sommer-OL 1896
Gymnaster under Sommer-OL 1896
Vektløftere under Sommer-OL 1896
Deltakere for Storbritannia under Sommer-OL 1900
Friidrettsutøvere under Sommer-OL 1900

Personer fra Essex
Personer fra Mumbai
Fødsler i 1874
Dødsfall i 1930
Lille (musikkuttrykk)

Lille er en betegnelse som setter foran notenavn for å angi i hvilken oktav de klinger i. Lille oktav er navnet på oktaven som ligger under midterste C på et piano.

Oktavbetegnelser
Oppover fra midterste C
Enstrøken (oktaven som klinger fra midterste C)
Tostrøken
Trestrøken
Firstrøken
osv.

Nedover fra midterste C
Lille
Store
Kontra
Subkontra

Musikkteori
Voss Resort

Voss Resort (tidligere Voss Fjellheisar) er et skianlegg i Voss kommune. Det har 11 heiser og skitrekk, 24 alpine nedfarter og totalt 40 km med preparerte alpine løyper - samt 18-20 kilometer med preparerte langrennsløyper (hvorav 11km lysløyper til kveldkjøring). Det omtales som Vestlandets største skianlegg.

Anlegget har alpine nedfarter av varierende vanskelighetsgrad. Anlegget har internasjonalt godkjent storslalåmløype, skicross løype og Super G løype. 

Skianlegget omfattet tidligere Hangursbanen, en gondolbane fra Hangursvegen på Vossevangen i retning mot Hanguren, en fjelltopp på 818 m.o.h. Taubanen åpnet i 1963 ble revet i 2015 og i 2019 erstattet av Voss Gondol, en ny lengre bane direkte fra Voss stasjon til Hangurstoppen (toppen av ekspressheisen).

Heiser 
Hangursheisen (HMV Voss)  Nedlagt sesongen 2012/2013
Tråstølsheisen (Doppelmayr) 
Bavallsheisen, Nedlagt sesongen 2006/2007
Alphaheisen (POMA) 
Bavallsekspressen (Leitner) (Ekpressheisen) 
Voss Gondol (Leitner)

Trekk 
 Hangurstrekket (Doppelmayr)
 Slettafjellet 1 (Doppelmayr) 
 Slettafjellet 2 (Leitner)
 Horgaletten (Leitner) 
 Badnakrokjen

Gondoler 
 Hangursbanen (HMV Voss), i drift 1963–2015
 Voss Gondol (Leitner), åpnet 2019

Restauranter 
Hangursrestauranten
Storastovo
Bavallsrestauranten
 Varmestovo
Hangurstoppen Restaurant

Se også
 Liste over norske alpinanlegg

Referanser

Eksterne lenker
 Vossresort.no

Transport i Voss
Alpinanlegg i Norge
Idrettsanlegg i Vestland
Byggverk i Voss
Etableringer i 1963
1963 i Norge
Næringsliv i Voss
Ronny Deila

Ronny Deila (født 21. september 1975) er en norsk fotballtrener og tidligere fotballspiller som siden 2022 er hovedtrener for den belgiske klubben . Han har tidligere trent , , ,  og . Som spiller spilte han for , , ,  og .

Spillerkarriere 
Deila har tidligere spilt for ,  (1993–2004), Viking (2005) og Strømsgodset (2005–2008). Han ble cupmester for Odd i 2000. Deila gjorde comeback på fotballbanen da han i mai 2009 signerte kontrakt med 3.-divisjonsklubben Sparta/Bragerøen.

Trenerkarriere 
Et viktig prinsipp i Deilas fotballfilosofi at han trener mennesker og ikke fotballspillere. Han startet sin trenerkarriere i Brodd FK, etter at framsynte ledere i klubben så potensialet Grenlands-karen.

Strømsgodset 
Da daværende trener i Strømsgodset, Dag-Eilev Fagermo forsvant til Odd Grenland som trener i slutten av 2007, tok Ronny Deila over som hovedtrener i Strømsgodset. Deila ble 14. januar 2008 presentert som hovedtrener for Strømsgodset. Han er tidligere forsvarsspiller og var i tillegg assistent under trener Fagermo i perioden 2006 – slutten av 2007. 

Strømsgodset vant et cupmesterskap (2010) og hadde gode plasseringer i Tippeligaen under Deila, i 2012 ble det sølv før det ble seriegull i 2013.

Celtic 
4. juni 2014 ble det meldt at Deila skal ha blitt tilbudt trenerjobben etter Neil Lennon for de skotske mesterne Celtic. Den 6. juni ble Deila presentert som ny manager i klubben.

Han ble utnevnt til månedens trener i Scottish Premiership for november 2014 og april 2015.

2. mai 2015 ble det klart at han ble skotsk mester med Celtic da laget ble seriemester 2014-2015.

Trenerstatistikk 
Pr. 1. mai 2015

1Inkludert kvalifiseringskampen til Mesterligaen 2014/2015 mot Legia Warszawa som Celtic tapte 2-0, men som senere ble tilkjent en 3-0 seier da Legia Warszawa brukte en ikke spillegodkjent spiller.

Referanser

Eksterne lenker 
 
 Profil på Strømsgodsets nettside 
 Profil på altomfotball

Norske fotballspillere
Norske fotballtrenere
Fotballspillere for Urædd FK
Fotballspillere for Odds ballklubb
Fotballspillere for Viking FK
Fotballspillere for Strømsgodset TF
Fotballtrenere for Strømsgodset IF
Fotballtrenere for Celtic FC
Fotballtrenere for Vålerenga Fotball
Fotballtrenere for New York City FC
Fotballtrenere for Standard Liège
Vinnere av Kniksenprisen
David Driscoll

David Komeh Driscoll (født 18. mai 1987) er en norsk fotballspiller som spiller i forsvar for .

Karriere 
Han kom til  før 2006-sesongen fra . I desember 2006 fikk han en korsbåndskade som gjorde at han ikke kunne spille fotball på over halvannet år, først sommeren 2008 kunne han begynne å trene ordentlig igjen. Etter 2008-sesongen ble kontrakten med Strømsgodset ikke forlenget.

Han har spilt 34 landskamper for Norge på aldersbestemt nivå.

Referanser

Eksterne lenker 
 

Norske fotballspillere
Fotballspillere for Lørenskog IF
Fotballspillere for Strømsgodset TF
Fotballspillere for Vålerenga Fotball
Fylkesvei 4808

Fylkesvei 4808 går mellom Nordbøkrysset og Bø i Karmøy. Veien er 10,6 km lang.

Frem til 2019 hadde veien betegnelsen fylkesvei 840.

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Rogaland
Veier i Karmøy
Fylkesvei 4864

Fylkesvei 4864 går mellom Sagatun og Gard i Haugesund.

Frem til 2019 hadde veien betegnelsen fylkesvei 927.

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Rogaland
Veier i Haugesund
Thule Air Base

Thule Air Base  er en av det amerikanske flyvåpenets flystasjoner. Den ligger nordvest på Grønland, og er USAs nordligste militærbase. Flyplassen har også en sivil del.

Pituffik lufthavn 
Er den sivile delen av flyplassen. Den betjenes av Air Greenland

Destinasjoner

Eksterne lenker 
 Thule Air Base 
 Det danske fredsakademi: Basepolitik 
 Thule Air Base 

USAs flystasjoner
Flyplasser på Grønland
Smithsonian American Art Museum

Smithsonian American Art Museum er et museum i Washington, DC med en stor samling av amerikansk kunst.

Det er en del av Smithsonian Institution, og har en variert samling av amerikansk kunst fra forskjellige perioder og regioner. Blant betydningsfulle kunstnere representert er Georgia O'Keeffe, John Singer Sargent, Albert Bierstadt, Edmonia Lewis, Thomas Moran, Edward Hopper og Winslow Homer.

Museet åpnet for offentligheten i 1968. Opprinnelig bar det navnet National Museum of American Art, men det ble endret i oktober 2000. Det holder til i samme bygning som huser  National Portrait Gallery.

Eksterne lenker
 
 Review of the American Art Museum and the National Portrait Gallery

Smithsonian Institution
Byggverk i Washington, D.C.
Museer i Washington, D.C.
Museer etablert i 1968
1968 i USA
Den internasjonale matematikkolympiaden

Den internasjonale matematikkolympiaden (IMO) er en årlig matematikkonkurranse for skoleelever (under 20 år og fortsatt elev på videregående skole) fra over hundre land over hele verden. 

Hvert land sender opp til seks deltagere, samt to ledere som oversetter og deltar under bedømmelsen av oppgavene. Konkurransen går over to dager, hver dag får deltagerne et sett med tre oppgaver som må løses i løpet av 4,5 timer. Oppgavene spenner over flere kategorier, vanligvis geometri, tallteori, algebra og kombinatorikk. Oppgavene har ofte enkle løsninger, og krever ikke mer enn enkel universitetsmatematikk å forstå, men det kan være svært vanskelig å finne disse løsningene. 

IMO er den eldste av fagolympiadene, og er blitt arrangert siden 1959, Norge har deltatt siden 1984. Som lag ligger Norges resultat vanligvis midt på treet, som for de andre nordiske landene. Norge har ved to anledninger plassert seg blant den øvre tredjedel: i 2019 (34. plass blant 112 deltagernasjoner) og i 1990 (18. plass blant 54 deltagernasjoner).

Inntil 1/12 av deltagerne mottar gullmedalje, inntil 2/12 mottar sølv og inntil 3/12 mottar bronse. Norske deltagere har mottatt medaljer i alle valører; tre ganger har det blitt gull:

 2002: David Kunszenti-Kovács (29. plass blant 479 deltagere)
2008: Jørgen Vold Rennemo (12. plass blant 535 deltagere)
2020: Andreas Alberg (22. plass blant 616 deltagere)

De norske deltagerne velges ut på bakgrunn av resultatene i Abelkonkurransen og Den nordiske matematikkonkurransen. Rett før konkurransen blir det arrangert en treningsleir, for å lære viktige teknikker og teoremer som ikke blir tatt opp på videregående.

I tillegg til konkurransen er det også mye sosialt program. Kortspill og mafia er veldig populært, gjerne med kompliserte regler. Det er også vanlig å besøke kjente steder i landet hvor konkurransen holdes.

I 2022 vil IMO bli avholdt i Oslo.

Referanser

Eksterne lenker
 Abelkonkurransen
 IMO-hjemmeside

Matematikkonkurranser
Repeterende arrangementer etablert i 1959
Solingen

Solingen er en by i den tyske delstaten Nordrhein-Westfalen, øst for Düsseldorf. Byen har 163 263 innbyggere, og ble grunnlagt i 1424.

Solingen er sammen med Remscheid og Wuppertal en viktig by i Bergisches Land.

Byen er kjent for sin produksjon av kniver, allerede i middelalderen var sverdsmeder fra Solingen berømte og dette imaget av byen har holdt seg til idag. Rundt 90 % av den tyske knivproduksjonen er fortsatt i Solingen. I byen produseres også barberblad, sakser og diverse kirurgiske instrumenter.

Bilder

Referanser

Eksterne lenker 
 

Byer i Nordrhein-Westfalen
Hansabyer
Mawlid

Mawlid, Ma’uled al-nabi, Mawlid an-Nabi eller Milad al-Nabi er den muslimske feiringen av profeten Muhammad fødselsdag. 

Muslimer verden rundt feirer Mawlid med stor innvielse; prosesjoner blir avholdt, hjem og moskéer blir dekorert, god mat blir laget, historier om profetens liv blir fortalt av lærde muslimer, og dikt blir fremført av barna.

Islam
Rosemary Clooney

Rosemary Clooney (født 23. mai 1928 i Maysville i Kentucky, død 29. juni 2002 i Beverly Hills i California) var en amerikansk sangerinne og skuespillerinne. 

Clooney begynte sin karriere som 13-åring, da hun sang med sin søster Betty på lokalradioen i Cincinnati. Hun var senere orkestervokalist og ble oppdaget over natten for sin innspilling av Come-on-a-My-House (1951). Hun medvirket senere i noen filmer men hadde sin største suksess som sangerinne.

Kjente slektninger 
 José Ferrer, ektemann (skuespiller)
 Miguel Ferrer, sønn (skuespiller)
 Rafael Ferrer, sønn (skuespiller)
 Nick Clooney, bror (journalist)
 George Clooney, nevø (skuespiller)

Filmografi 
 Here Come the Girls (1953)
 White Christmas (1954)

Referanser

Eksterne lenker 
 
 
 
 Rosemary Clooney

Sangere fra USA
Skuespillere fra USA
Personer fra Mason County i Kentucky
Thomas Burke

Thomas Edward Burke (født 15. januar 1875 i Boston, Massachusetts, død 14. februar 1929) var en amerikansk friidrettsutøver.

Burke ble olympisk mester to ganger 1896 i Athen under de første olympiske lekene i moderne tid. Han vant både 100- og 400 meterfinalene. Han vant 100 meter på 12,0 i finalen og 400 meter med tiden 54,2.

OL-medaljer 
  1896  Athen - Gull i friidrett, 100 meter  USA
  1896  Athen -  Gull i friidrett, 400 meter  USA

Referanser

Eksterne lenker 
 

Sprintere fra USA
Olympiske mestere for USA
Medaljevinnere under Sommer-OL 1896
Deltakere for USA under Sommer-OL 1896
Friidrettsutøvere under Sommer-OL 1896
Personer fra Boston
Fødsler i 1875
Dødsfall i 1929
Lommedalen kirke

Lommedalen kirke er en kirke konstruert i en rektangulær form, fra 1995 i Lommedalen i Bærum kommune, Viken fylke. Kirketomt ble valgt slik at det ble nærhet til de store nye boligfeltene som ble etablert. Kirken ble videre strategisk plassert som et knutepunkt mellom Lommedalen og Bærums Verk. Høsten 1994 ble grunnarbeidene startet, og grunnstein ble lagt ned av biskop Andreas Aarflot. Kirken ble innviet 3. desember 1995.

Menigheten er arbeidsplass for 11 ansatte: Kirkeforvalter/daglig leder, sokneprest, kapellan, kantor, to menighetspedagoger, barnekoordinator, kirketjener, bandleder, ungdomsarbeider og sekretær. 

Kirken ble originalt bygget uten orgel. 4 år og 1 million kroner i egenfinansiering senere var orgelet i 1999 ferdig montert og klart til bruk.

Byggverket er i betong og har 700 plasser. I kjelleren har menigheten et band-rom og lydstudio som leies ut gratis til ungdom, samt en nyoppusset ungdomskjeller og kjøkken (2020) som benyttes av Lommedalen Ten Sing, og leies ut til f.eks barnebursdager. 

Lommedalen kirke ble brukt under innspillingen til Ravi og DJ Løv og The Monroes' musikkvideo-innspilling av sangen «Tsjeriåu».

Menighetens visjon er "En åpen dør - inn til det hellige og ut til mennesker". 

Lommedalen menighet har et stort og aktivt barne- og ungdomsarbeid, og arrangerer ukentlig babysang/babygym, barnekoret Glamigos og TweenStars, søndagsskole, Ten Sing, Speidersamlinger og konfirmant-undervisning i sesong.

Menigheten har omtrent 105 konfirmanter hvert år, fordelt på 3 konfirmasjons-linjer: Vinterleir, Miks-konfirmasjon, Sommerleir. Det tilbys også Tilrettelagt-konfirmasjon i samarbeid med de andre menighetene i Bærum. 

Det gjennomføres konfirmasjonsgudstjenester både i starten av mai og september. I etterkant av fullført konfirmasjonstiden tilbys konfirmantene å delta på lederkurs for å være med videre i arbeidet, da som konfirmasjonsleder.  

Menigheten har en lokal trosopplæringsplan med tiltak/tilbud for hver aldersgruppe fra 0-18 år-

Lommedalen gravlund (en urnelund) åpnet i 2013. Den består av 500 ordinære urnegraver og 1000 graver i minnelund.

Referanser

Eksterne lenker 
 Lille Frøen Arkitekter om kirken
 
 Lommedalen menighet

Kirker i Bærum
Kirker i Bærum prosti
Norske kirker fra 1995
Snarøya kirke

Snarøya kirke er en arbeidskirke konstruert i en rektangulær form, fra 1968 i Bærum kommune, Viken fylke.

Kirkens adresse er Snarøyveien 126. Byggverket er i betong og har 250 plasser. Prekestolen er laget i betong. Snarøya kirke v/arkitektene Odd Østbye og Harald Hille ble tildelt arkitekturprisen Betongtavlen for 1985.

Kilder

Eksterne lenker 
 
 
 Fornebulandet menighet

Kirker i Bærum
Kirker i Bærum prosti
Kulturminner i Bærum
Betongtavlen
Norske kirker fra 1968
Byggverk tegnet av Harald Hille
Odd Østbye
Mandal Borgerskole

Mandal Borgerskole var en privat skole drevet av Carsten Klingenberg Ross fra ca. 1828. Den ble kommunal i 1839. Fra 1844-1847 var Aasmund Olavsson Vinje knyttet til skolen som timelærer. Skolen holdt i mange år til i Ross sin privatbolig, den senere Reymertgården i byens sentrum. Borgerskolen gikk senere over til å bli middelskole.

Skoler i Lindesnes
Jeffersonmonumentet

Jeffersonmonumentet er en tempellignende bygning i Washington, DC i USA, oppført til minne om landets tredje president, Thomas Jefferson. Byggingen begynte i 1930-årene og monumentet stod ferdig i 1943, passende til 200-års jubileet for Jeffersons fødsel. 

Sør for monumentet ligger East Potomac Park.

Eksterne lenker 
 

Washington, D.C.
Byggverk fullført i 1943
1943 i USA
Club Atlético River Plate

Club Atlético River Plate, alminnelig omtalt som River Plate eller bare River, er en argentinsk idrettsklubb kjent primært for sitt fotballag. Klubben ble stiftet 25. mai 1901, og holder til nord i hovedstaden Buenos Aires. Klubbens navn kommer av Rio de la Plata, kjent som River Plate på engelsk, den store elven som renner langs ved byen. River Plate spiller i Argentinas høyeste divisjon, Primera Division de Argentina.

River er ved siden av sin erkerival Boca Juniors den største og mest populære fotballklubben i Argentina. Oppgjørene mellom disse to lagene er blant de mest beryktede derbyene i verden, kjent som «Superclásico». Klubben har vunnet den argentinske ligaen 33 ganger, sist i 2008. Andre meritter inkluderer blant annet fire Copa Libertadores (1986 og 1996, 2015 og 2018) og en Intercontinental Cup tittel (1986). En rekke argentinske landslagsspillere har en fortid i River, av nyere dato kan nevnes Claudio Caniggia, Hernán Crespo, Ariel Ortega, Roberto Ayala, Javier Saviola, Juan Pablo Angel, Pablo Aimar, Juan Pablo Sorín og Javier Mascherano.

Spillerstall 
11. april 2021

Utlånte spillere

Referanser

Eksterne lenker
 

Fotballag i Argentina
Håndballag i Argentina
Sport i Buenos Aires‎
Fotballag etablert i 1901
1901 i Sør-Amerika
1900-årene i Argentina
Karel Doorman

Karel Willem Frederik Marie Doorman (født 23. april 1889, død 28. februar 1942) var en nederlandsk schout-bij-nacht (kontreadmiral) under andre verdenskrig.

Han var egentlig marineflyver og ble utnevnt til schout-bij-nacht i 1940.

Tidlig i 1942 fikk han kommandoen over de amerikansk, britiske, nederlandske og australske (ABDA) marinestyrkene i Nederlandsk Østindia.
Han ble kjent som en nederlandsk marinehelt da hans siste ord til flåten under Slaget i Javasjøen var «Ik val aan, volg mij!» («Jeg angriper, følg meg»). I virkeligheten mente han at alle skipene skulle følge hans skip og ikke det hardt skadde HMS «Exeter» som var på vei mot havn.

Doorman døde da hans flaggskip Hr. Ms. «De Ruyter» ble truffet av en japansk torpedo og sank under slaget i Javasjøen. Han gikk ned med skipet sammen med de sårede og skadde som ikke kunne forlate skipet.

Flere skip i den kongelige nederlandske marinen har blitt oppkalt etter han.

Referanser 

Nederlandske admiraler
Nederlendere fra andre verdenskrig
Personer fra byen Utrecht